### Resumé

Vejle Kommune ved Velfærdsforvaltningen, Senior-Plejecentre har anmodet om en lokalplan for udvidelse af den eksisterende institution [adresse] i Egtved. Der ønskes med udvidelsen mulighed for at tilbyde tidssvarende boliger i den eksisterende park til [adresse]. Udvidelsen vil betyde større boliger for de eksisterende beboere samt fire ekstra boliger i alt.

### Sagsfremstilling

**![](data:image/jpeg;base64...)**

**Lokalplanens indhold**

[adresse] ønsker at modernisere plejecentret med nye lejligheder med to rum og eget køkken, i stedet for et-rums værelser som beboerne har i dag. Tilbygningen består af fire rækker med rækkehuse – i alt 18 nye boliger og ca. 1400 m². Der ombygges og nedlægges samtidig boliger i den eksisterende bebyggelse og derfor kommer der reelt kun fire nye boliger. Der vil være det samme antal personale, og derfor ikke behov for yderligere p-pladser. Der er tale om en døgninstitution anvendelsesmæssigt, og det er i overensstemmelse med kommuneplanrammen. Der er ikke en eksisterende lokalplan for området.

**Historik**

Voksenudvalget har på møde d. 30. september 2024 godkendt en tidsplan for om- og tilbygning af [adresse]. Der er bevilget lånedispensation for 2025 og 2026 til projektet. Lånedispensationen forudsætter en udvidelse af kapaciteten med fire pladser. Derudover er det udgangspunktet for bevillingen af lånet, at om- og tilbygningen er færdig med udgangen af 2026.

Bygherre har afholdt et informationsmøde med naboer 20.11.2024. På mødet deltog 22 naboer, der generelt udtrykte bekymring over byggeriet. Naboerne ønsker, at der ved indretning af området tages hensyn til naboerne. Herunder nedtagning af eksisterende skur der fremstår medtaget og opsætning af plankeværk i skel.

**Høringsperiode**

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner og otte uger for lokalplaner med tillæg med anvendelsesændringer eller nyudlæg.

Høringsperioden for lokalplanen vurderes til fire uger, da lokalplanen er af en karakter, med et geografisk anvendelsesområde, en kompleksitet og et omfang, hvor fire uger vurderes at være rimelig tid til inddragelsen af offentligheden. Men da der i høringsperioden er helligdage/ferie forlænges den til 5 uger.

**Overtagelsespligt/ Frafaldserklæring**

Lokalplanområdet ejes af kommunen, og en frafaldserklæring er derfor ikke nødvendig.

### Klima og resiliensvurdering

Klima- og resiliensvurdering foretages i forbindelse med udarbejdelse af lokalplanforslaget, når der foreligger mere information.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** udarbejdelse af forslag til lokalplan nr. 1430 igangsættes. og

**at** det undersøges nærmere hvilke nabohensyn, der kan indarbejdes i lokalplanen.

### Beslutning

Godkendt.